|  |
| --- |
|  GRB **REPUBLIKA HRVATSKA****VA RAŽDINSKA ŽUPANIJA** **OPĆINA CESTICA**  Razina: 22 Matični broj: 02541858 OIB: 92031563169 Djelatnost: 8411 Žiro-račun: HR7623900011804800000**BILJEŠKE****UZ FINANCIJSKE IZVJEŠTAJE****Cestica, srpanj 2025 godine** |

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. **PRIHODI POSLOVANJA**

U razdoblju siječanj – srpanj 2025. godine, Općina Cestica ostvarila je prihode

poslovanja u iznosu od 2.016.723,74 eura i to kako slijedi:

* **Prihodi od poreza – 921.035,61 euro**

Prihodi od poreza odnose se na porez na dohodak od nesamostalnog rada, stalne poreze na nepokretnu imovinu (porez na kuće za odmor, porez na korištenje javne površine), povremene poreze na imovinu (porez na promet nekretnina), porez na promet (porez na potrošnju alkoholnih i bezalkoholnih pića) i ostale neraspoređene prihode od poreza.

* **Pomoći iz inozemstva i od subjekata unutar općeg proračuna – 890.290,21 euro**

 Ostvarene pomoći odnose se na kapitalne pomoći proračunu i izvanproračunskim korisnicima iz drugih proračuna (cesta Radovec - M. Krleže - odvojak Majhen-Pavlović, opremanje dvorišta dječjeg vrtića Cestica), tekuće pomoći od izvanproračunskih korisnika (uplata HZZ-a za radnike a prema Programu javnih radova), pomoći fiskalnog izravnanja, kapitalne pomoći temeljem prijenosa EU (sredstva za projekt „Zaželi“, sredstva za projekt „Beyond“, energetska obnova zgrade javne namjene Radovec polje).

* **Prihodi od imovine – 105.952,01 euro**

 Prihodi od imovine ostvareni su od prihoda od financijske imovine (zatezne kamate), prihoda od nefinancijske imovine (naknade za koncesiju, zakupi, naknade za prostor elektrane, prihoda od korištenja sportske dvorane).

* **Prihodi od upravnih i administrativnih pristojbi, pristojbi po posebnim propisima i naknada – 75.645,19 eura**

 Prihodi od upravnih i administrativnih pristojbi, te pristojbi po posebnim propisima i naknadama ostvareni su od prihoda po posebnim propisima (doprinos za šume), komunalni doprinosi i naknade (komunalni doprinos, grobna naknada, komunalna naknada, legalizacija).

* **Kazne, upravne mjere i ostali prihodi – 23.800,72 eura**

 Ostvareni prihodi odnose se na kazne i ostale prihode.

1. **RASHODI POSLOVANJA**

U razdoblju siječanj – lipanj 2025. godine, Općina Cestica ostvarila je ukupne rashode poslovanja u iznosu od 1.625.391,40 eura i to kako slijedi:

* **Rashodi za zaposlene – 221.703,61 euro**

 Rashodi za zaposlene ostvareni su za zaposlene na poslovima Općine – Jedinstveni upravni odjel, djelatnike na Programu Zaželi – Program zapošljavanja žena, te djelatnike na Programu javnih radova – Radom za zajednicu i sebe.

* **Materijalni rashodi – 831.470,91 euro**

 Ostvareni materijalni rashodi odnose se na naknade troškova zaposlenima (povećanje cijena te povećanje broja zaposlenih - Program Zaželi, Program Javni radovi), rashode za materijal i energiju (nabava tonera za printere i fotokopirni stoj, nabava robe za korisnike po Programu Zaželi, otkup imovine – Dječji vrtić Zeko), rashode za usluge (povećanje cijena komunalnih, tekućih i investicijskih održavanja, zakupnina i najamnina, ugovori o djelu, savjetodavne usluge za vođenje projekata, računalnih usluga) i ostale nespomenute rashode poslovanja (isplate naknada predstavničkim tijelima, povećanje ugostiteljskih usluga – otvorenje Društvenih domova, isplate povjerenstvu za provedbu izbora, birački odbori).

* **Financijski rashodi – 49.225,01 euro**

Ostvareni financijski rashodi odnose se na kamate za primljene kredite i zajmove (otplata kamata HBOR-u za Kulturni centar, dječji vrtić Cestica, Društveni dom Gornje Vratno, Društveni dom Jarki), te ostale financijske rashode (naknada banke, isplata partnerima po Projektu Beyond).

* **Subvencije – 48.435,76 eura**

Ostvareni rashodi odnose se na bespovratne potpore za malo i srednje

poduzetništvo.

* **Pomoći dane u inozemstvo i unutar općeg proračuna – 130.208,07 eura**

 Pomoći dane u inozemstvo i unutar općeg proračuna odnose se ma tekuće pomoći proračunskim korisnicima drugih proračuna - financiranje nastavnika OŠ Cestica na produženom boravku, prijenos proračunskim korisnicima iz nadležnog proračuna za financiranje rashoda poslovanja – dječji vrtić Cestica.

* **Naknada građanima i kućanstvima, na temelju osiguranja i druge naknade – 232.904,00 eura**

Ostvarene naknade odnose se na stipendije, sufinanciranje dječjih vrtića, pomoć roditeljima novorođene djece, stanovanje, zbrinjavanje građevinskog otpada, te ostale naknade građanima i kućanstvima iz Programa socijalne skrbi.

* **Rashodi za donacije, kazne, naknade šteta i kapitalne pomoći – 111.444,04 eura**

Ostvareni rashodi odnose se na tekuće i kapitalne donacije udrugama i sportskim društvima s područja Općine Cestica.

1. **PRIHODI OD PRODAJE NEFINANCIJSKE IMOVINE**

U razdoblju siječanj – lipanj 2025. godine, Općina Cestica ostvarila je prihode od prodaje nefinancijske imovine u iznosu od 12.726,02 eura i to kako slijedi:

* **Prihodi od prodaje proizvedene dugotrajne imovine – 12.726,02 eura**

 Ostvareni prihodi odnose se na stambene objekte (uplata Agancije za pravni promet i posredovanje - stanovi), te ostale građevinske objekte (prodaja grobnih mjesta sa okvirom, grobnica i grobnih mjesta za urne-niše).

1. **RASHODI ZA NABAVU NEFINANCIJSKE IMOVINE**

U razdoblju siječanj – lipanj 2025. godine, Općina Cestica ostvarila je rashode za nabavu nefinancijske imovine u iznosu od 682.073,61 euro i to kako slijedi:

* **Rashodi za nabavu neproizvedene dugotrajne imovine – 264.805,82 eura**

Ostvareni rashodi odnose se na rekonstrukciju postojeće zgrade – Društveni

dom Gornje Vratno, nabavu opreme i uređenje parka Križovljangrad.

* **Rashodi za nabavu proizvedene dugotrajne imovine – 310.870,09 eura**

Ostvareni rashodi odnose se na građevinske objekte (sanacija NC Radovec-M. Krleže-odvojak Majhen-Pavlović, sanacija NC Babinec-odvojak Ajpac-Zidarek, Falinić breg-odvojak Banfić, izgradnja zgrade javne namjene Jarki), postrojenje i oprema (nabava projektora i monitora), nematerijalna proizvedena imovina (izrada glavnih projekata – kupalište Cestica).

* **Rashodi za dodatna ulaganja na nefinancijskoj imovini – 106.397,70 eura**

Ostvareni rashodi odnose se na dodatna ulaganja na građevinskim objektima

(izrada grobnih okvira na groblju Cestica, energetska obnova zgrade javne namjene Radovec polje).

1. **PRIMICI OD FINANCIJSKE IMOVINE I ZADUŽIVANJA**

U razdoblju siječanj – lipanj 2025. godine, Općina Cestica ostvarila je primitke od financijske imovine i zaduživanja u iznosu od 548.454,95 eura i to kako slijedi:

* **Primici od zaduživanja – 548.454,95 eura**

Primici se odnose na primljeni kredit od kreditnih institucija u javnom sektoru –

primitak kredita za rekonstrukciju postojeće građevine javne i društvene namjene – društveni dom Gornje Vratno, izgradnju zgrade javne namjene – društveni dom Jarki, te otvaranje minusa po žiro računu, korištenje kratkoročnog kredita.

1. **IZDACI ZA FINANCIJSKU IMOVINU I OTPLATE ZAJMOVA**

U razdoblju siječanj – lipanj 2025. godine, Općina Cestica je ostvarila izdatak za financijsku imovinu i otplate zajmova u iznosu od 317.585,50 eura i to kako slijedi:

* **Izdaci za otplatu glavnice primljenih kredita i zajmova – 317.585,50 eura**

Ostvareni izdaci odnose se na otplatu kredita HBOR-u – kulturni centar Cestica,

zatvaranje minusa po žiro računu.

 **Ukupni prihodi i primici ostvareni u iznosu od 2.577.904,71 euro, te ukupni rashodi i izdaci ostvareni u iznosu od 2.625.050,51 euro, rezultiraju manjkom prihoda i primitaka u iznosu od 47.145,80 eura, što sa manjkom prihoda i primitaka – preneseni u iznosu od 729.304,41 euro čini manjak prihoda i primitaka za pokriće u slijedećem razdoblju u iznosu od 776.450,21 euro.**

**Stanje novčanih sredstava na kraju izvještajnog razdoblja iznosi 121.601,70 eura.**

Stanje žiro računa Proračuna Općine Cestica IBAN: HR7623900011804800000 na dan 30. lipnja 2025. godine iznosi 122.753,53 eura. Općina Cestica ima odobreni minus po navedenom žiro računu na iznos od 266.000,00 eura do 31.01.2026. godine.

 Stanje žiro račun Općine Cestica – EU Projekt: Energetska obnova zgrada HR2123900011500276862 na dan 30. lipnja 2025. godine iznosi 953,59 eura.

Stanje blagajne na dan 30. lipnja 2025. godine iznosi 28,65 eura.

**BILJEŠKE UZ IZVJEŠTAJ O OBVEZAMA**

Općina Cestica u razdoblju od 01. siječnja do 30. lipnja 2025. godine, ostvarila je ukupne obveze za rashode poslovanja u iznosu od 1.555.686,90 eura, obveze za nabavu nefinancijske imovine u iznosu od 682.073,61 euro, obveze za financijsku imovinu u iznosu od 856.641,82 eura, obveze za predujmove, depozite, jamčevne pologe i tuđe prihode u iznosu od 9.692,07 eura, a koje čine obveze u izvještajnom razdoblju u iznosu od 3.104.094,40 eura.

 Stanje obveza na početku izvještajnog razdoblja iznosi 3.301.517,24 eura.

 Ukupno podmirene obveze u izvještajnom razdoblju iznose 2.889.743,15 eura, a odnose se na dio podmirenih obveza nastalih u izvještajnom razdoblju po osnovi rashoda poslovanja, nabavu nefinancijske imovine, financijsku imovinu i obveze za predujmove, depozite, jamčevne pologe i tuđe prihode.

 Stanje obveza na kraju izvještajnog razdoblja iznosi 3.515.868,49 eura.

 Stanje dospjelih obveza na kraju izvještajnog razdoblja iznosi 670.104,23 eura, a stanje nedospjelih obveza na kraju izvještajnog razdoblja iznosi 2.845.764,26 eura.

 Nedospjele obveze odnose se na otplatu kredita kojim se Općina Cestica zadužila, potpisane nagodbe sa dobavljačima, uplaćena jamstva, naknade, plaće djelatnicima, te računi koji imaju rok dospijeća u mjesecu srpnju i nadalje 2025. godine.

 Dospjele obveze Općina Cestica nije podmirila zbog pomanjkanja novčanih sredstava na računu a navedeno pomanjkanje je došlo zbog povećanja cijena na tržištu i povrata poreza na dohodak po godišnjoj prijavi za 2024. godinu.

**BILJEŠKA – BROJ DJELATNIKA OPĆINE CESTICA**

 Broj djelatnika u Općini Cestica u razdoblju siječanj – lipanj 2025. godine koji obavljaju svoje poslove i radne zadatke na slijedećim radnim mjestima:

1. Pročelnik JUO-a 1
2. Viši referent za lokalnu samoupravu

 i komunalno gospodarstvo 1

1. Viši stručni suradnik za upravu i

društvene djelatnosti 1

1. Referent za administrativne poslove 1
2. Referent za stručne poslove – glavni

računovođa 1

1. Referent za računovodstvo i financije 1
2. Referent – komunalni redar 1
3. Načelnik Općine Cestica 1
4. Program Zaželi 7
5. Program Javni radovi 3

 U tijeku razdoblja siječanj – lipanj 2025. godine Općina Cestica zaposlila je djelatnicu na Programu Zaželi. Zaposlena je počela sa radom 20. ožujka 2025. godine radi zamjene za bolovanje. Na Programu Javnih radova – Radom za zajednicu i sebe zaposleno je troje radnika. Radnici su započeli sa radom 19. svibnja 2025. godine i zaposleni su na 6 mjeseci.

 Općinski načelnik:

 Mirko Korotaj